Շատ են նաև օրվա հերոսի՝ արցախյան շարժմանն առնչվող պատմությունները, որոնց մասին չի խոսվում: Դրանցից մեկը կապված է 88-ի ձմռանը տեղի ունեցած անմոռանալի դեպքի հետ, երբ Իգոր Մուրադյանը, Գերագույն խորհրդի նիստում իր ելույթից հետո, ծոցից հանել է Ադրբեջանի դրոշն ու ոտնակոխ արել: Այդ դրոշը ազերի օմոնների ջոկատից խլել է Արմենակ Մնջոյանը: Հետո ծիծաղելով պատմել է, որ իրենց ձեռքի զենքերից միայն երկուսն է գործող եղել: